2015 m. gegužės 21 d. Bendrojo Teismo (septintoji kolegija) sprendimasNutrexpa / VRDT – Kraft Foods Italia Intellectual Property (Cuétara Maria ORO)
(Byla T‑218/13)
„Bendrijos prekių ženklas – Protesto procedūra – Vaizdinio Bendrijos prekių ženklo „Cuétara Maria ORO“ paraiška – Ankstesni Bendrijos ir nacionalinis vaizdiniai prekių ženklai ORO – Dalinis atsisakymas registruoti – Santykinis atmetimo pagrindas – Galimybė supainioti – Reglamento (EB) Nr. 207/2009 8 straipsnio 1 dalies b punktas“
1.                     Bendrijos prekių ženklas – Apskundimo procedūra – Ieškinys Sąjungos teisme – Ieškinyje esantis prašymas pareikalauti pateikti ankstesnio prekių ženklo naudojimo iš tikrųjų įrodymą – Nepriimtinumas (Bendrojo Teismo procedūros reglamento 135 straipsnio 4 dalis; Tarybos reglamento Nr. 207/2009 65 straipsnio 2 dalis ir 76 straipsnis) (žr. 22–24 punktus)
2.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu – Vertinimo kriterijai (Tarybos reglamento Nr. 207/2009 8 straipsnio 1 dalies b punktas) (žr. 29, 30, 54 punktus)
3.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu – Vaizdiniai prekių ženklai „Cuétara Maria ORO“ ir ORO (Tarybos reglamento Nr. 207/2009 8 straipsnio 1 dalies b punktas) (žr. 53, 56–59 punktus)
4.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu – Silpnas ankstesnio prekių ženklo skiriamasis požymis – Poveikis (Tarybos reglamento Nr. 207/2009 8 straipsnio 1 dalies b punktas) (žr. 55 punktą)
Dalykas
Ieškinys, pareikštas dėl 2013 m. vasario 11 d. VRDT pirmosios apeliacinės tarybos sprendimo (byla R 2455/2011‑1), susijusio su protesto procedūra tarp Kraft Foods Italia Intellectual Property Srl ir Nutrexpa, SL.
Rezoliucinė dalis
1.
Atskirti bylą T‑218/13 nuo bylos T‑271/13, kad atskirai būtų priimtas teismo sprendimas.
2.
Atmesti ieškinį.
3.
Priteisti iš Nutrexpa, SL bylinėjimosi išlaidas.